ભાજપને યુનિવર્સિટી કેમ્પસમાં હિન્દુત્વવાદી ગુંડાઓ દ્વારા ગુંડાગીરીને પ્રોત્સાહન આપવા માટેની બીજી એક તક મળી છે. આ વખતે અલીગઢ મુસ્લિમ યુનિવર્સિટી (એએમયુ)એ નિશાને છે. કથિત વિવાદ 1938થી યુનિવર્સિટીમાં પ્રદર્શનમાં મુકાયેલી મુહમ્મદ અલી જિણાના એક ચિત્રની તકતી આસપાસ ફરે છે. હિંદુ યુવા વાહિની અને અખિલ ભારતીય વિદ્યાર્થી પરિષદ સાથે જોડાયેલા સંઘ પરિવારના સભ્યો ફોટો હટાવી લેવાની માંગ સાથે 2 મે 2018ના રોજ એએમયુ કેમ્પસમાં ધસી ગયા હતા. ઝઘડાખોરોને પકડવાને બદલે પોલીસે એએમયુના વિદ્યાર્થીઓ સામે ફરિયાદ નોંધી તેમજ અશ્રુવાયુ છોડીને પસ્તાળ પાડી.